"Setswana Puo ya Gae (HL)/P2 10 DBE/Ngwanaitseele 2014 NSC POKO E E SA TLHAOLWANG Potso e le NNGWE ya dipotso tse dikhutshwane e boditswe mo lebokong le le lengwe le le sa tlhaolwang. Potso e, e arabiwa ke batlhatlhojwa botlhe. POTSO 5 (DIPOTSO TSE DIKHUTSHWANE) Buisa nopolo e e latelang, mme o arabe dipotso. NTHUTE TSELA TSA 'GO – MC Kgasi 1 Tlhaloganyo ya me e bokoa, 2 Ga e lemoge ditaolo tsa 'go. 3 Matlho a me a a sirega, 4 A letobo go buisa dithuto. 5 Ke paletswe ke go go baka, 6 Mong wa me nthute tsela tsa 'go. 7 Leleme la me le a lotlhanya, 8 Le kgakalakgakala le kagiso. 9 Dinao tsa me di taboga, 10 Go rojwa ke dikgatampi tsa baba. 11 Segakolodi sa me ke sa lesilo, 12 Ao tlhe! Nthute ditsela tsa 'go. 13 Boitumelo jwa me ga se boitumelo, 14 Katlego ya me ga se katlego. 15 Lehumo la me ga se lehumo. 16 Botlhale jwa me ga se botlhale. 17 Kitso ya me ga se kitso. 18 Tsholofelo ya me ga se tsholofelo. 19 Mphatlholole, 'fifi le tlaa apoga. 20 Mpule tlhaloganyo ke tlale temogo, 21 Nkgalemele ke itse go akanya. 22 Ke tsamaye nao ke tlale nonofo. 23 Fa ke leofa, akofa go nkgalemela, 24 Morena tlhe! Nthute tsela tsa 'go. 5.1 Naya sekapuo se se dirisitsweng mo mola 7 le mosola wa sona. (2) 5.2 Mmoki o kaya eng ka mela 9–10 ya leboko le? (2) 5.3 Naya ponagalo ya poko e e dirisitsweng mo temaneng ya boraro yotlhe le mosola wa yona. (2) 5.4 Maikutlo a mmoki ke afe ka leboko le? (2) 5.5 Ke thuto efe e o e ungwang go tswa mo lebokong le? (2) [10] PALOGOTLHE YA KAROLO YA A: 30 Kwalololo e ileditswe Phetla"